
Raport de specialitate
privind insusirea Raportului de evaluare si aprobarea prețului de achiziție a imobilului teren, situat în extravilanul Municipiului Marghita, în cota parte de 22.700 mp/114.900 mp, înscris în CF 105778 având nr.cad.105778, aflat în proprietatea privată a d-lui Chichineșdi Florian și d-na Chichineșdi Delia Ecaterina, teren necesar pentru înființarea Parcului Industrial
	
În baza prevederilor art. 129 din OUG nr. 57/2019 privind Codul administrativ consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice, inclusiv cele privind administrarea domeniului public şi privat al comunei, oraşului sau municipiului.
Legislația actuală nu reglementează în mod expres o procedură privind achiziția/ cumpărarea de bunuri imobile, astfel art. 29 al Legii nr. 98/2016 privind achizițiile publice stipulează că această lege nu se aplică pentru atribuirea contractelor de achiziţie publică care au ca obiect cumpărarea sau închirierea, prin orice mijloace financiare, de terenuri, clădiri existente, alte bunuri imobile ori a drepturilor asupra acestora. Totuși art.1 alin.(1) din HG nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, menționează că în procesul de realizare a achiziţiilor publice orice situaţie pentru care nu există o reglementare explicită se interpretează prin prisma principiilor prevăzute la art.2 alin.(2) din Legea nr.98/2016privind achiziţiile publice, respectiv: nediscriminarea, tratamentul egal, recunoaşterea reciprocă, transparenţa, proporţionalitatea, asumarea răspunderii.
Conform prevederilor art.20 alin.(2) al Legii nr.17/2014 privind unele măsuri de reglementare a vânzării terenurilor agricole situate in extravilan și de modificare a Legii nr.268/2001 privind privatizarea societatilor ce detin în administrare terenuri proprietate publica și privată a statului cu destinație agricolă si înființarea Agenției Domeniilor Statului, cu modificările și completările ulterioare, dispozițiile acestei legi nu se aplică înstrăinarilor între coproprietari, soți, rude până la gradul al treilea, inclusiv și afini până la gradul al treilea, în situația în care proprietarul terenului nu a solicitat afișarea unei oferte de vânzare la primărie.
Potrivit prevederilor art.139 din OUG nr.57/2019 privind Codul administrativ, cu modificarile și completările ulterioare, hotărârile privind dobândirea sau înstrăinarea dreptului de proprietate în cazul bunurilor imobile se adoptă de consiliul local cu majoritatea calificată de două treimi din numărul consilierilor locali în funcţie.
Prin Hotărârea Consiliului Local al Municipiul Marghita nr.153 din 31.08.2021 a fost aprobată încheierea unui protocol de colaborare în scopul dezvoltării reţelei  de parcuri industriale în judeţul Bihor, protocolul de colaborarecare a fost încheiat de Consiliul Judeţean Bihor şi cu celelalte UAT-uri și înregistrat la Primaria Municipiului Marghita sub nr. 11377 din 13.10.2021.
În acest context, în vederea realizării unor proiecte de dezvoltare comunitară, respectiv înfiinţarea unui Parc Industrial în Municipiul Marghita și ținand seama de prevederile Hotărârii Consiliului Local al Municipiului Marghita nr.25/27.01.2022 referioare la aprobarea demararii procedurilor de dobândire a unor terenuri în vederea înființării Parcului Industrial în Municipiul Marghita, s-a constatat posibilitatea achiziționării terenului extravilan situat în Municipiul Marghita, în cotă parte de 22.700 mp/114.900 mp, înscris în CF 105778 având nr.cad.105778, aflat în proprietatea privată a d-lui Chichineșdi Florian și d-na Chichineșdi Delia Ecaterina.
Terenul a fost evaluat de evaluator autorizat ANEVAR , Buzea Maria, Evaluator specializarea EPI și EBM , Expert tehnic judiciar –Evaluare Proprietăți Imobiliare (EPI),care a întocmit  Raportul de evaluare având numărul 11/EPI/2022 și a fost înregistrat la Primăria Municipiului Marghita sub nr.6958 din 07.07.2022.
Prin Dispoziția primarului nr. 426 din 08.06.2021, cu modificările și completările ulterioare, a fost constituită  Comisia de negociere în cazul aprobării vânzării unor imobile aparținând domeniului privat al Municipiului Marghita sau în cazul achiziționării unor imobile de la persoane fizice sau juridice pentru Municipiul Marghita, comisie care s-a întrunit în data de 14.07.2022 pentru a analiza raportul de evaluare și a negocia prețul de achiziție cu proprietarii terenului, respectiv d-l Chichinesdi Florian și d-na Chichineșdi Delia Ecaterina.
 Prin Raportul de evaluare a a fost  stabilită valoare de piață a terenului la 90.800 EURO. În urma negocierii directe s-a stabilit prețul de achiziție a terenului la suma de 90.800 EURO, consemnat în procesul verbal de negociere nr.7122  din 14.07.2022.
În urma achiziției terenul va fi cuprins în domeniul public al municipiului, iar plata acestuia se va face in lei, in contul vanzatorului, la cursul BNR din ziua platii.
Având în vedere cele prezentate propun aprobarea proiectului de hotărâre însușirea Raportului de evaluare și aprobarea pretului de achiziție a imobilului teren, situat în extravilanulul Municipiului Marghita, în cota parte de 22.700 mp/114.900 mp, înscris în CF 105778 având nr.cad.105778, aflat în proprietatea privată a d-lui Chichinesdi Florian și d-na Chichineșdi Delia Ecaterina, teren necesar pentru înființarea Parcului Industrial.



Intocmit,
Consilier superior,
Nyiri Laszlo Levente

